*For trommeslageren, se Abe Laboriel Jr.*

**Abraham Laboriel** senior, også kjent som **«Abe»**, (født 17. juli 1947) er en meksikansk bassist som har spilt på over 3 000 innspillinger. *Guitar Player Magazine* har beskrevet ham som "the most widely used session bassist of our time". Laboriel er far til trommeslageren Abe Laboriel Jr.

Laboriel ble født i Mexico by. Han var opplært i klassisk gitarspill, men byttet til bassgitar mens han studerte ved Berklee School of Music. Henry Mancini oppmuntret Laboriel til å flytte til Los Angeles, California og få en karriere innen musikk. Siden da har han jobbet med utøvere så forskjellige som Donald Fagen, Lee Ritenour, Dave Grusin, Andy Pratt, Stevie Wonder, Barbra Streisand, Al Jarreau, Billy Cobham, Dolly Parton, Elton John, Ray Charles, Madonna, Paul Simon, Keith Green, Alvaro Lopez and Res-Q Band, Lisa Loeb, Quincy Jones, Russ Taff, Engelbert Humperdinck, Ron Kenoly, Rabito, Crystal Lewis, Chris Isaak, og Michael Jackson. Laboriel har spilt inn tre soloalbum: *Dear Friends*, *Guidum* og *Justo & Abraham*. Til disse albumene samlet han blant annet musikerne Alex Acuña, Al Jarreau, Jim Keltner og Phillip Bailey.

Laboriel startet og var med i bandene Friendship og Koinonia. Han spilte også i gruppen Canela, med Alex Acuña, Patrice Rushen og Justo Almario.

Han ble kristen den 11. oktober 1977 og gjestet 
Skjærgårds Music & Mission Festival i 1983 med Larry Norman, som var «kristenrockens far».
Laboriel spilte i studiobandet på Walkin' on Air med Bobbysocks i 1987. Han var med
Koinonia i Askerhallen 12.3.1988 og med Al Jarreau i Skedsmohallen 3.4.1989. 
Han spilte bass på Get Together med Oslo Gospel Choir i 1991, besøkte Cosmopolite 26.6.1992 og
figurerte samme høst på Sissel Kyrkjebø sin Gift of Love, og Caroline Asplin sin debutplate Compassion.
Med eget band opptrådte han i Bergen (Club Maxine) 8.11.1993 og på Rockefeller i Oslo 10.11, bare fem dager efter hans sønn
Abe Laboriel Jr. (trommer) hadde vært på Rockefeller. Året efter gjestet han Kragerø med Stavanger Gospel Choir den 2.7, 
Den 24.11.1994 var han på Rebekka West i Oslo med Justo Almaria saksofon, Greg Mathieson piano og Bill Maxwell trommer.
Justo og bandet var også med da han gjestet Rockefeller 11.5.1995. Med Andrea Crouch spilte bandet (Koininia) på
Risøya utenfor Tvedestrand den 6.7.2000, det var Skjærgårds Music & Mission Festival. Med eget band Open Hands
var han atter på Risøya i juli 2010 og juli 2016.

Referanser
----------

1. ↑   www.latingrammy.com, besøkt 2022[Hentet fra Wikidata]
2. ↑  Øyvind Woie (11.9.2010). «Full bass for Gud». Vårt Land.

Eksterne lenker
---------------

* Offisielt nettsted Rediger på Wikidata

* (en) Abraham Laboriel – kategori av bilder, video eller lyd på Commons Rediger på Wikidata
* (en) Abraham Laboriel på Internet Movie Database Rediger på Wikidata

* (da) Abraham Laboriel på Filmdatabasen Rediger på Wikidata

* (en) Abraham Laboriel hos The Movie Database Rediger på Wikidata
* (en) Abraham Laboriel på Discogs Rediger på Wikidata

* (en) Abraham Laboriel på MusicBrainz Rediger på Wikidata

* (en) Abraham Laboriel på Songkick Rediger på Wikidata

* (en) Abraham Laboriel på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs **·** AllMusic
 |